डाॅ. अमरजीत ने कहा-पराली को जलाए नहीं, हैप्पीसीडर से खेत में ही दबाएं
धानकी पराली को बिना जलाए पैडी-स्ट्रा, मलचर पलटावे हल, हैप्पीसीडर से खेत में ही दबाकर गेहूं की बिजाई करने वाले गांव कनोई के किसान मनदीप सिंह के खेत में खेतीबाड़ी विभाग द्वारा फसली वेस्टेज के सही इस्तेमाल संबंधी खेत दिवस मनाया गया।
तकनीकी टीम में शामिल डाॅ. अमरजीत सिंह एडीओ ने धान की पराली की सांभ संभाल के लिए पैडी स्ट्रा चौपर कम सराईडर, मलचर, रिवसीवल पलो, हैप्पीसीडर का इस्तेमाल करके गेहूं की बिजाई के लाभ, खादों का सुचारू इस्तेमाल, गेहूं की फसल के कीड़े मकौड़े, बीमारियों के हमले ईलाज की जानकारी दी। डा. मनदीप सिंह डिप्टी डायरेक्टर कृषि विज्ञान केंद्र खेड़ी ने केवीके में चल रही गतिविधियों, नई किस्मों आदि की जानकारी दी। डा. अशोक कुमार ने मिट्टी पानी की परख करवाने संबंधी, धान की पराली जमीन में दबाने के लाभ जमीन की पैदावार शक्ति बढ़ाने की जानकारी दी। डा. जतिंदर सिंह डा. सहाब अहमद एडीओ ने किसानों का धन्यवाद किया। मौके पर जगदीप सिंह कनोई, मनदीप सिंह, सुखजिंदर सिंह, रघवीर सिंह, सर्बजीत सिंह, कमलजीत कौर, यशपाल, केवल, रमनदीप सिंह सहित आत्मा स्टाफ लगभग 110 किसान मौजूद थे।
खेत दिवस के दौरान खेतीबाड़ी अधिकारी किसानों के साथ।
hin_Deva hin_Deva hin_Deva bho_Deva